b'\n_START_ARTICLE_\nDlakavi sle\xc4\x8d\n_START_SECTION_\nOpis\n_START_PARAGRAPH_\nListi so vedno zeleni in na robovih dlakavi. Cvetni venec je vr\xc4\x8dasto zvonast, svetlorde\xc4\x8d in znotraj dlakav. Cvetnih listov je pet - zrasli so v zvonast cvet. Plodnica je nadrasla. Ima 10 pra\xc5\xa1nikov, ki so dalj\xc5\xa1i od cvetnega venca.\n_START_SECTION_\nRasti\xc5\xa1\xc4\x8de\n_START_PARAGRAPH_\nDlakavi sle\xc4\x8d je raz\xc5\xa1irjen v vzhodnih in srednjih Alpah, italijanskih Dolomitih in na Balkanu. V Sloveniji raste vi\xc5\xa1e v slovenskih gorah (do 1800 m), navadno na kamnitih apnen\xc4\x8dastih tleh. Raste med ru\xc5\xa1evjem in v gorskih gozdovih.'